Jens Torstein Olsen

Jens Torstein Olsen (født 10. september 1948 i Mandal) er en norsk prest. Han er kjent for å være åpent homofil og han er den første homofile samboende som var ansatt i en vigslet stilling i Den norske kirke. Olsen er en forkjemper for likestilling og rettigheter til homofile i kirken og har selv opplevd motgang etter at det ble kjent gjennom kirken at han bodde sammen med sin mann Erling Lae som er tidligere byrådsleder i Oslo.

Prest
Sin første prestestilling hadde han som sykehusprest i Stavanger, og i 1988 var han sykehusprest ved Dikemark sykehus i Asker som da var eid og drevet av Oslo kommune. Den daværende biskopen i Oslo, Andreas Aarflot, ønsket å få Olsen avsatt som prest på grunn av at Olsen levde sammen med en annen mann. I et intervju med Skeivt arkiv forteller Olsen at biskopen gikk flere runder for å få Olsen avsatt som prest, Olsen var ansatt som sykehusprest av Oslo kommune og ikke av Den norske kirke  og Olsen forteller i intervjuet at biskopen flere ganger oppsøkte  en kommunalråd   i rådhuset for å få Olsen avsatt. Oslo kommune så ingen grunn til å avsette Olsen. Olsen opplevde situasjonen som så komplisert at han  selv valgte å gå av som prest. 

Han jobbet deretter i administrative stillinger  blant annet i Landbruksdepartementet og Statistisk Sentralbyrå. Senere ønsket han å komme tilbake i prestestilling og var kandidat til en stilling iu Majorstuen menighet. Oslo bispedømmeråd ønsket å ansette Jens Torstein Olsen som kapellan i Majorstuen prestegjeld. Mindretallet i Oslo bispedømmeråd anket vedtaket inn til Kirke-, utdannings- og forskningsdepartementet. Departementet hadde samme konklusjon som Oslo bispedømmeråd i denne saken og ansatte Jens Torstein Olsen som kapellan i Majorstuen prestegjeld i Oslo 13. juli  2000. I tillegg til bispedømmerådet gikk et flertal i menighetsrådet og både prosten og biskopen i Oslo inn for å ansette Jens Torstein Olsen., og han ble ansatt som kapellan i Majorstuen prestegjeld i Oslo 13. juli  2000.  

Da han igjen begynte å arbeide som prest, førte dette til en  del debatt,  men Olsen har selv sagt at han ikke opplevde noe negativt fra kolleger og kirkegjengere. 
 
Ekteskapsloven trådde i kraft 1. januar 2009, den gir homofile samme rett som heterofile til å inngå i ekteskap i Norge. Dette var en stor seier for Olsen og Lae, «Dette er en gledens dag, og jeg er veldig fornøyd. Dette er en viktig lov, både symbolsk og psykologisk» uttalte Lae til Aftenposten.

Referanser 

Norske lutherske prester
Personer fra Lindesnes kommune